SARL-NUUS SONDAG 12 JULIE 2009 


U luister na ZS6SRL, die amptelike radiostasie van die Suid-Afrikaanse Radioliga, die nasio 
Hierdie en vorige bulletins kan van www.sarl.org.za afgelaai word en u kan ook daar inteken 
U nuusleser is (naam en roepsein), op 145,725 MHz vanuit Pretoria, met herleidings op 28,32: 


In die nuus vandag: 


SUITSAT-2 VERLOOR DIE “SUIT”-GEDEELTE, MAAR SAL STEEDS 
VLIEG 


AUGUSTUS IS SARL-HE-KOMPETISIEMAAND 
NASIONALE WETENSKAPWEEK 


U luister na ZS6SRL. Bly ingeskakel vir meer besonderhede oor hierdie en ander belangrike ei 


SUITSAT-2 VERLOOR DIE “SUIT”-GEDEELTE, MAAR SAL STEEDS 
VLIEG 


Die SuitSat-2 amateurradio in die ruimte se transponeerder sal nie in n 
ruimtepak wees nie, maar die pakket sal heelwaarskynlik steeds in die ruimte 
vlieg. Weens beperkte stoorplek in die IRS is die twee Russiese ruimtepakke 
wat daar geberg was, mee weggedoen via die Progress vragvaartuig. Een van 
hierdie pakke sou gebruik word om die elektronika van die beplande Suitsat-2 
se sending te huisves. Maar alles is nie verlore nie. ARISS Internasionaal is 
in kennis gestel dat dat daar steeds ruimte beskikbaar is vir vervoer van die 
elektronika vir Suitsat-2 op n vragvlug na die IRS in Januarie 2010. Ook 
is n Suitsat-2-ontplooiing ingesluit in n ruimtewandeling wat vir April 2010 
geskeduleer is. As gevolg daarvan fokus die AMSAT-span, wat die elektronika 
vir Suitsat-2 ontwikkel, op voltooiing van die projek met die verwagting dat 
die ontplooiing gedurende die tweede kwartaal in 2010 sal plaasvind, maar 
hulle maak gebruik van n ander struktuur om die vlugpakket in te huisves. 
Die verwydering van die surplus ruimtepakke uit die IRS verwyder dus ook 
die “Suit”-komponent van hierdie ontplooiing van amateurradio in die ruimte. 
AMSAT sê dat op n tydstip in die toekoms sal n nuwe naam aan die projek 
gegee word om die verandering in die samestelling van die apparatuur vir die 
rekenaarhardeware aan te dui. 


AUGUSTUS IS SARL-HE-KOMPETISIEMAAND 


Dit is nou tyd om te begin om voorbereidings te tref vir twee SARL-HE- 
kompetisies. Die HF-ESB-kompetisie sal op 2 Augustus plaasvind en die GG- 
weergawe op 30 Augustus. Met meer ruimte op 40 meter en goeie toestande 
mag hierdie jaar se aktiwiteite rekorddeelname ondervind. Kry u antenna in 
goeie toestand, of rig daardie ekstra 40 en 80 dipool of omgekeerde V-antenna 
op en neem deel aan die pret. As n aanvullende aansporing sal alle logs wat vir 
elke kompetisie ontvang word ingeskryf word vir n gelukkige trekking vir die 
nuwe boek van die ARRL “Practical Antennas”, wat tans n rekordverkoper in 
die VSA is. Luister weekliks na SARLNUUS vir opdaterings en wenke oor hoe 


om aan die kompetisies deel te neem. Die reëls is in die kompetisieblouboek by 
www.sarl.org.za beskikbaar. 


LUISTER D.M.V. “PODCAST” NA AMATEUR RADIO MIRROR INTER- 
NATIONAL 


Die weeklikse program Amateur Radio Mirror International is nou deur die goed- 
gunstigheid van Dick Stratford, ZS6RO, op Podcast beskikbaar. Luister tuis op 
u rekenaar of met u selfoon na die program wanneer u in n verkeersophoping 
stilstaan. Om toegang te verkry gaan na www.sarl.org.za, klik op publikasies 
en kies die Podcastkoppeling. 


NASIONALE WETENSKAPWEEK 


Nasionale wetenskapweek sal van 3 tot 7 Augustus 2009 by die Sci Bono Ont- 
dekkingsentrum in Johannesburg aangebied word. Vrywilligers word benodig 
om die spesiale geleentheidstasie vanaf 08:00 tot 14:00 elke dag van Maandag 
tot Vrydag te beman. Vrywilligers word ook benodig om amateurradio te demon- 
streer aan die duisende kinders wat as besoekers verwag word. Daar word ver- 
wag dat nie minder nie as 6 000 leerders Sci Bono gedurende die wetenskapweek 
sal besoek. Is u geesdriftig genoeg om amateurradio onder die jongmense aan 
te moedig? Wil u n belangrike rol speel ter versekering van die toekoms van 
amateurradio? Kom raak betrokke by die Sci Bono Ontdekkingsentrum se am- 
ateurradiostasie ZS6SCI1. Kontak vir Chris per e-pos na chrisg@gpg.gov.za of 
zs6cog@gmail.com. U hulp word by SCI Bono benodig. 


KOMPETISIENUUS 


Baie geluk, Barry, ZS2EZ. Barry het aan die 2009 CO WPX RTD-kompetisie 
vroeër vanjaar deelgeneem. Die uitslae is in die Julie-uitgawe van CO Amateur 
Radio tydskrif gepubliseer en die trofee vir die hoogste telling in Afrika in die 
enkeloperateur hoëkragklas is aan Barry toegeken. Mooi so, Barry! 


Die Boland ARK het die uitslae van die Welkom aan die Nuwe 40 Meter- 
kompetisie, wat op 14 Junie gehou is, bekend gemaak. Negentien logs is ont- 
vang, een log was laat en is as `n kontrolelog hanteer. Die presteerders is: Iste, 
Daniel Mans, ZS3D, 90 punte; 2de, Jan Botha, ZSAJAN, 88 punte; 3de, Jacgues 
Vermeulen, ZS1WC, en Gerhard Coetzee, ZS3TG, 79 punte; 4de Mitchell Myn- 
hardt, ZS6GYH, 55 punte. Die volledige uitslae sal in die komende week in HF 
Happenings gepubliseer word. 


Die Sasolburg Radioklub het die 21 logstate verwerk wat uit 5 afdelings vir die 
ZSA-Naelloop ontvang is. Bandtoestande was oor die algemeen meer gunstig 
oor langer afstande en 40 m was n uitdaging vir meeste stasies oor korter 
afstande. Daar was oor die algemeen nie veel van die belangrike bonusstasies 
gewerk nie. Die eerste drie posisies word beklee deur: 1ste Jan, ZSAJAN, 
107 punte; 2de - ZS1SKR, bedien deur Johan, ZS2(X, 82 punte; 3de - ZSAMP, 
Marius, SR-voorsitter, 66 punte. Puntetellings van die res van die deelnemers 
is as volg: ZS2EC 60; Z4SIPC 52; ZSASRK 41; ZS1AX 37; ZS6PSS 30; ZSABEN 
30; ZS5AYGC 30; ZSAPG 27; ZSGRAP 21; ZS5BG 20; Z4SGAPT 17; ZRALP 15; 


ZS6YZ 14; ZSGGRL 11; ZSAAFV 11; ZS6GBB 9; ZSGBTB 8; ZSABS 2. Die 
naelloop het gepoog dat spesifieke stasies in ZS4 gekontak word vir bonuspunte. 
Meeste kontakte is met ZS4SRK gemaak, tweede meeste met ZSABEN en derde 
meeste kontakte is na ZSAAFV “the wildcard” gemaak. Baie geluk aan almal. 
Sertifikate word tans voorberei en sal daarna uitgestuur word. Navrae kan aan 
die klubsekretaris, Riaan, ZS4PR, gerig word per e-pos na zsdpr@asl.net. 


Die RSGB Eilande-op-die-Lug-kompetisie vind plaas oor die naweek van 25 en 
26 Julie. Die Boland ARK 40 meter naelloop vind plaas op Sondag 26 Julie 
tussen 15:00 en 18:00 SAT. 


Die Boland ARK 40 Meter Naelloop vind op Sondag 26 Julie tussen 15:00 en 
18:00 SAT plaas. Dit is `n foonkompetisie met, aktiwiteit tussen 7,060 en 7,100 
asook 7,130 tot 7,200 MHz. Na twee @SO s op `n frekwensie moet die stasie van 
frekwensie verander. Die roepsein, RS.-verslag en poskode word uitgeruil. Elke 
kontak tel 1 punt en 'n kontak met ZS1IBAK tel 5 punte. 


KLUBNUUS 


Die Oosrand Radioklub nooi alle radioamateurs na sy maandelikse vergadering 
wat om 14:00 op 18 Julie 2009 by die @OTH van die Upfolds te Paul Krugerlaan 1, 
Dalview, Brakpan, gehou sal word. Marcel en Lydia gaan na Afdeling 1 verhuis 
en baie radioverwante items sal nie saamgaan nie. Na die vergadering sal n 
“neem en skenk” verrigting rondom die baie items plaasvind. n Bring en braai 
sal ter afskeid aan die Upfolds gehou word. Kom en ondersteun hulle op 18 
Julie. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die alge- 
meen kalm wees. Die voorspelde effektiewe sonvlektelling sal gedurende die 
komende week minder as 5 wees. Sonvlek 1 024 het in die son se Suidelike hal- 
frond gevorm en is die beste sonvlek wat tot op hede deur die jong sonvleksiklus 
opgedis is. 15, 17 en 20 m is nog steeds die beste keuses vir DX. Gedurende die 
middae gaan die toestande na die Ooste en die Weste goed wees. Gedurende laat- 
middae en in die aande gaan toestande na die Noorde goed wees. Vroegoggend 
is daar moontlike geleenthede om kontakte met Australië en Nieu-Zeeland te 
maak. Gedurende die aande is daar moontlikhede van kontakte op 40 m met 
Brasilië. Noordoostelike, Noordwestelike, Suidoostelike en Suidwestelike paaie 
gaan uitdagend wees. Langpadvoortplanting na die VSA is ook gedurende die 
middae moontlik. 10 MHz lyk laatmiddag en na sononder bruikbaar vir die 
Morsekode- en digitale entoesiaste. `n Goeie antennastelsel is die antwoord vir 
die huidige, minder gunstige sonvlektoestande. Dipole, of verkieslik winsanten- 
nas wat ten minste 12 m bokant die grond is sal weer die opwinding van HEF vir 
u terugbring. `n Goeie antennaopstelling is die beste belegging wat 'n amateur 
kan maak. Plaaslike toestande gaan gedurende die dag op 40 m goed wees. 80 
m behoort gedurende vroegoggend en laatmiddag goeie resultate oor die korter 
afstande, byvoorbeeld tussen ZS5 en 796, te lewer. 30 m sal tot die middel van 


die dag goeie resultate tussen 7S6 en 7S1 lewer. Saans is 80 m die beste keuse. 
Gelukkig is die geraasvlakke a.g.v. statiese geraasvlakke besig om af te neem 
wat kontakte oor die langer afstande meer aangenaam maak. Nou is die tyd 
om kontakte te begin maak vir u 80 m “Worked-All-Z7S” toekenning. Onthou 
dat die Noord-Kaliforniese DX-stigting se internasionale bakennetwerk by die 
Hermanus Magnetiese Observatorium, ZS1HMO, gemonitor word. `n Grafiese 
aanduiding van die ontvange seinsterktes kan by http:/ /spaceweather.hmo.ac.za 
besigtig word. Kies “Tonospheric Data” en dan “HEF Propagation Conditions” 
om te sien watter bakens onlangs en nie so onlangs nie gehoor is. Onthou dat 
hierdie net `n voorspelling is en dat HF u aangenaam kan verras. Skakel u stel 
aan, luister en roep ook CO om seker te maak dat u deel van die opwinding is. 
Besoek gerus www.spaceweather.co.za vir meer inligting. 


DAGBOEK VAN GEBEURE 


13 Julie - Sluitingsdatum vir instuur van logstate vir digitale kompetisie; 16 Julie 
- Sluitingsdatum vir instuur van logstate vir Durban ARK se midwinternaelloop; 
18 Julie Oosrand se byeenkoms; 25 Julie BACAR-vlug; 25-26 Julie Eilande- 
op-die-lug-kompetisie26 Julie 40 ARK 40 m naelloop; 2 Augustus SARL-HF- 
ESB-kompetisie; 3-7 Augustus Nasionale Wetenskapweek en ZS6SCI1 op die lug; 
03 Augustus 'Telekonferensie deur beamptes van die Publieke Inligtingsnetwerk 
om 20:00; 30 Augustus SARL-HF-GG-kompetisie. 


SARL-Nuus nooi klubs en individue om nuusberigte wat vir radioamateurs en kortgolfluisteraai 
Die SARL nooi u ook om te luister na die program Amateur Radio Mirror International, wat om 
U het geluister na 'n nuusbulletin van die Suid-Afrikaanse Radioliga wat deur George, ZS6NE 


Dankie dat u geluister het. 73. 
/EX. 


